Obavijest uz natječaj za prijam u službu u Grad Sinj, s opisom poslova radnog mjesta, 
podacima o plaći i pravnim izvorima za pisano testiranje

U  „Narodnim novinama“ br.75/24, dana 21. lipnja 2024. godine objavljen je:

· Natječaj za prijam u službu u Grad Sinj, Upravni odjel za gospodarski razvoj, fondove Europske unije i javnu nabavu na radno mjesto: Pročelnik Upravnog odjela za gospodarski razvoj, fondove Europske unije i javnu nabavu (1 izvršitelj, m/ž),  na neodređeno vrijeme, uz probni rad od tri (3) mjeseca.

Posljednji dan za predaju prijava na natječaj pošti (preporučenom poštanskom pošiljkom) ili izravno u Pisarnicu Grada je 01. srpnja 2024. godine (ponedjeljak).


I. Opis poslova radnog mjesta:

1) Pročelnik Upravnog odjela za gospodarski razvoj, fondove Europske unije i javnu nabavu 

Rukovodi, organizira, koordinira poslove iz djelokruga Upravnog odjela za gospodarski razvoj, fondove Europske unije i javnu nabavu, prati zakone, podzakonske akte i ostale propise i daje stručna mišljenja i savjete izpodručja primjene zakona kojima se uređuje ustrojstvo i nadležnost jedinica lokalne
samouprave iz djelokruga Upravnog odjela za gospodarski razvoj, fondove Europske unije i javnu nabavu te izrađuje prijedloge akata iz nadležnosti Upravnog odjela za gospodarski razvoj, fondove Europske unije i javnu nabavu i vodi brigu o usklađenosti tih akata sa zakonom, podzakonskim propisima i Statutom, prati stanje iz djelokruga Upravnog odjela za gospodarski razvoj, fondove Europske unije i javnu nabavu te predlaže odgovarajuće mjere, stručno obrađuje najsloženija pitanja i daje stručna obrazloženja i upute radi izvršenja poslova iz djelokruga rada Upravnog odjela za gospodarski razvoj, fondove Europske unije i javnu nabavu, koordinira rad službenika u cilju realiziranja aktivnosti od ideje ulaganja u razvoj i stvaranje uvjeta za razvoj Grada do realizacije i kontrole izvršenja kao i predlaganje financijske konstrukcije projekata od interesa za Grad, prati i sudjeluje u izradi prijedloga Proračuna te projekcija za dvogodišnje razdoblje, izmjena i dopuna Proračuna, polugodišnjeg i godišnjeg izvještaja o izvršenju Proračuna, sudjeluje u izradi uputa za izradu prijedloga Proračuna i financijskih planova, izrađuje kvartalne i godišnje te konsolidirana financijska izvješća, analizira mjesečne izvještaje o izvršenju Proračuna, izrađuje strateške dokumente za potrebe Grada u suradnji s drugim dionicima, priprema projektne prijedloge za privlačenje sredstava iz fondova Europske unije kao i nacionalnih i drugih fondova u svim fazama projekta, obrađuje i priprema stručna mišljenja za investicijska ulaganja, surađuje sa nadležnom razvojnom agencijom i drugim pravnim osobama u pripremi projekata, prati propise iz područja javne nabave, daje stručna mišljenja iz područja javne i jednostavne nabave te koordinira poslove vezane uz javnu i jednostavnu nabavu, vodi upravni postupak iz djelokruga Upravnog odjela za gospodarski razvoj, fondove Europske unije i javnu nabavu do donošenja rješenja, surađuje s drugim tijelima Grada i trgovačkim društvima kojima je vlasnik Grad na rješavanju strateških zadaća od interesa za Grad, obavlja i druge poslove po nalogu Gradonačelnika.


II. Podaci o plaći: 

· Koeficijent složenosti poslova radnog mjesta Glavni rukovoditelj– Pročelnik Upravnog odjela za gospodarski razvoj, fondove Europske unije i javnu nabavu je 5,04 uz osnovicu za izračun plaće u iznosu od 402,00 €.

	Plaću službenika čini umnožak koeficijenta složenosti poslova radnog mjesta na koje je službenik raspoređen i osnovice za izračun plaće, uvećan za 0,5% za svaku navršenu godinu radnog staža.


III. Prethodna provjera znanja i sposobnosti: 
 
Prethodna provjera znanja i sposobnosti kandidata obuhvaća:
(1) pisano testiranje; 
(2) intervju. 

Za svaki dio provjere kandidatima se dodjeljuje broj bodova od 1 do 10. 
Intervju se provodi samo s kandidatima koji su ostvarili najmanje 50% bodova na pisanom testiranju.
Smatra se da je kandidat koji nije pristupio prethodnoj provjeri znanja povukao prijavu na natječaj.

       	Test se sastoji od pitanja iz niže navedenih područja testiranja, dok se u intervjuu utvrđuju interesi, profesionalni ciljevi i motivacija kandidata za rad na navedenom radnom mjestu. 


IV. Pravni izvori za pripremanje kandidata za provjeru su sljedeći:

Izvori za pripremanje kandidata za radno mjesto Pročelnik Upravnog odjela za gospodarski razvoj, fondove Europske unije i javnu nabavu Grada Sinja, za pisano testiranje:

1. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15- ispr., 123/17, 98/19,144/20),
2. [bookmark: _GoBack]Zakon o općem upravnom postupku („Narodne novine“, broj 47/09,110/21),
3. Zakon o javnoj nabavi („Narodne novine“, broj 120/16,114/22),
4. Pravilnik o dokumentaciji o nabavi te ponudi u postupcima javne nabave („Narodne novine“, broj 65/17,75/20),
5. Pravilnik o planu nabave, registru ugovora, prethodnom savjetovanju i analizi tržišta u javnoj nabavi („Narodne novine“, broj 101/17,144/20,30/23). 



V. 	OSTALO

Vrijeme održavanja prethodne provjere znanja i sposobnosti kandidata bit će objavljeno na ovoj web stranici te na oglasnoj ploči Grada Sinja, najmanje  pet dana prije održavanja provjere.

Molimo podnositelje da u prijavi navedu broj fiksnoga i/ili mobilnog telefona na koje, u slučaju potrebe, mogu biti kontaktirani tijekom natječajnog postupka. Također molimo da se u prijavi navede adresa elektroničke pošte.

Kandidat može tijekom natječajnog postupka pisanim putem povući prijavu.

Izabrani kandidat bit će upućen na liječnički pregled (utvrđivanje zdravstvene sposobnosti za obavljanje poslova radnog mjesta) na trošak Grada.
 
Eventualne dodatne upite za natječaj koji provodi Gradonačelnik Grada Sinja možete poslati putem elektroničke pošte, na adresu: ivana.pavic@sinj.hr



